CELEX: 32012R0904
Language: hu
Date: 2012-09-24 00:00:00
Title: A Tanács 904/2012/EU, Euratom rendelete ( 2012. szeptember 24. ) a Bizottság elnökének és tagjainak, a Bíróság elnökének, bíráinak, főtanácsnokainak és hivatalvezetőjének, valamint az Elsőfokú Bíróság elnökének, tagjainak és hivatalvezetőjének, továbbá az Európai Unió Közszolgálati Törvényszéke elnökének, tagjainak és hivatalvezetőjének járandóságairól szóló 422/67/EGK, 5/67/Euratom tanácsi rendelet módosításáról

4.10.2012   
            
            
               HU
            
            
               Az Európai Unió Hivatalos Lapja
            
            
               L 269/1
            
         A TANÁCS 904/2012/EU, EURATOM RENDELETE
   (2012. szeptember 24.)
   a Bizottság elnökének és tagjainak, a Bíróság elnökének, bíráinak, főtanácsnokainak és hivatalvezetőjének, valamint az Elsőfokú Bíróság elnökének, tagjainak és hivatalvezetőjének, továbbá az Európai Unió Közszolgálati Törvényszéke elnökének, tagjainak és hivatalvezetőjének járandóságairól szóló 422/67/EGK, 5/67/Euratom tanácsi rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 243. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   tekintettel az Európai Unió Bíróságának alapokmányáról szóló jegyzőkönyv és annak I. melléklete módosításáról szóló, 2012. augusztus 11-i 741/2012/EU, Euratom európai parlamenti és tanácsi rendeletre (1),
   mivel:
   
               (1)
            
            
               Az Európai Unió Bíróságának alapokmányáról szóló (3.) jegyzőkönyv – a 741/2012/EU, Euratom rendelet általi módosítása következtében – rendelkezik a Bíróságon és a Törvényszéken az elnökhelyettesi tisztségről, aki az elnököt segíti feladatai ellátásában.
            
         
               (2)
            
            
               Meg kell állapítani e két elnökhelyettes illetményét, nyugdíját és juttatásait.
            
         
               (3)
            
            
               A 422/67/EGK, 5/67/Euratom tanácsi rendeletet (2) ezért módosítani kell.
            
         
               (4)
            
            
               Ezenfelül hivatalosan is módosítani kell a 422/67/EGK, 5/67/Euratom rendelet címét és egyes cikkeit az Elsőfokú Bíróság elnevezésének a Lisszaboni Szerződés 2009. december 1-jei hatálybalépése következtében való megváltozásának figyelembevétele érdekében,
            
         ELFOGADTA EZT A RENDELETET:
   1. cikk
   A 422/67/EGK, 5/67/Euratom rendelet a következőképpen módosul:
   
               1.
            
            
               A cím helyébe a következő szöveg lép:
            
         
               2.
            
            
               A 2. cikk (2) bekezdésében az „elnök: 138 %” sort követően a következő sor kerül beillesztésre:
               „elnökhelyettes: 125 %,”.
            
         
               3.
            
            
               A 4. cikk (3) bekezdésében az „elnök: 1 418,07 EUR” sort követően a következő sor kerül beillesztésre:
               „elnökhelyettes: 911,38 EUR,”.
            
         
               4.
            
            
               A 4b. cikkben az „az Elsőfokú Bíróság” kifejezés helyébe az „a Törvényszék” kifejezés lép.
            
         
               5.
            
            
               A 19a. cikkben az „az Elsőfokú Bíróság” kifejezés helyébe az „a Törvényszék” kifejezés lép.
            
         
               6.
            
            
               A 21a. cikk (1) bekezdésében az „az Elsőfokú Bíróság” kifejezés helyébe az „a Törvényszék” kifejezés lép.
            
         
               7.
            
            
               A 21a. cikkben a (2) bekezdés szövegének helyébe a következő szöveg lép:
               „(2)   A Törvényszék elnökének, elnökhelyettesének, tagjainak és hivatalvezetőjének havi alapilletménye úgy alakul ki, hogy az Európai Unió a 16-os besorolási fokozat harmadik fizetési fokozatába tartozó tisztviselőjének alapilletményét a következő százalékokkal szorozzák:
               
                           —
                        
                        
                           :
                        
                        
                           elnök
                        
                        
                           :
                        
                        
                           112,5 %,
                        
                     
                           —
                        
                        
                           :
                        
                        
                           elnökhelyettes
                        
                        
                           :
                        
                        
                           108 %,
                        
                     
                           —
                        
                        
                           :
                        
                        
                           tagok
                        
                        
                           :
                        
                        
                           104 %,
                        
                     
                           —
                        
                        
                           :
                        
                        
                           hivatalvezető
                        
                        
                           :
                        
                        
                           95 %.”.
                        
                     
         
               8.
            
            
               A 21a. cikk (3) bekezdésében az „elnök: 607,71 EUR” sort követően a következő sor kerül beillesztésre:
               „elnökhelyettes: 573,98 EUR,”.
            
         
               9.
            
            
               A 21b. cikk (1) bekezdésében az „az Elsőfokú Bíróság” kifejezés helyébe az „a Törvényszék” kifejezés lép.
            
         
               10.
            
            
               A 21c. cikk (1) bekezdésében az „az Elsőfokú Bíróság” kifejezés helyébe az „a Törvényszék” kifejezés lép.
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. szeptember 24-én.
      
         
            a Tanács részéről
         
         
            az elnök
         
         A. D. MAVROYIANNIS
      
   
   
      (1)  HL L 228., 2012.8.23., 1. o.
   
      (2)  HL 187., 1967.8.8., 1. o.